2002/841/EY: Komission päätös, tehty 24 päivänä lokakuuta 2002, eläinten terveyttä koskevista vaatimuksista ja eläinlääkärintodistuksista rekisteröityjen hevosten sekä jalostukseen ja kasvatukseen tarkoitettujen hevosten tuonnissa tehdyn päätöksen 93/197/ETY muuttamisesta (ETA:n kannalta merkityksellinen teksti) (tiedoksiannettu numerolla K(2002) 4006)



Virallinen lehti nro L 287 , 25/10/2002 s. 0042 - 0043



Komission päätös, tehty 24 päivänä lokakuuta 2002, eläinten terveyttä koskevista vaatimuksista ja eläinlääkärintodistuksista rekisteröityjen hevosten sekä jalostukseen ja kasvatukseen tarkoitettujen hevosten tuonnissa tehdyn päätöksen 93/197/ETY muuttamisesta (tiedoksiannettu numerolla K(2002) 4006) (ETA:n kannalta merkityksellinen teksti) (2002/841/EY) EUROOPAN YHTEISÖJEN KOMISSIO, joka ottaa huomioon Euroopan yhteisöjen perustamissopimuksen, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä kesäkuuta 1990 annetun neuvoston direktiivin 90/426/ETY(1), sellaisena kuin se on viimeksi muutettuna komission päätöksellä 2002/160/ETY(2), ja erityisesti sen 15 artiklan a kohdan ja 16 artiklan, sekä katsoo seuraavaa: (1) Komission päätöksessä 93/197/ETY(3), sellaisena kuin se on viimeksi muutettuna päätöksellä 2002/635/EY(4), vahvistetaan luettelo kolmansista maista, joista jäsenvaltioiden on sallittua tuoda rekisteröityjä hevoseläimiä sekä jalostukseen ja kasvatukseen tarkoitettuja hevoseläimiä. (2) Kirgisistan jätettiin vahingossa pois päätöksessä 2002/635/EY vahvistetusta luettelosta. Kirgisistan olisi näin ollen lisättävä luetteloon. (3) Päätöksen 93/197/ETY mukaisen E-terveystodistuksen saamiseksi on tehtävä eräitä terveystestejä vientiä edeltäneiden 10 päivän aikana otettavista näytteistä. Mainitun määräajan noudattamisessa on esiintynyt vaikeuksia, erityisesti silloin kun tällaiset näytteet on testattava määräjäsenvaltion hyväksymissä laboratorioissa. Määräaikaa olisi näin ollen pidennettävä. (4) Päätös 93/197/EY olisi muutettava vastaavasti. (5) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 93/197/ETY liitteet tämän päätöksen liitteen mukaisesti. 2 artikla Tämä päätös on osoitettu kaikille jäsenvaltioille. Tehty Brysselissä 24 päivänä lokakuuta 2002. Komission puolesta David Byrne Komission jäsen (1) EYVL L 224, 18.8.1990, s. 42. (2) EYVL L 53, 23.2.2002, s. 37. (3) EYVL L 86, 6.4.1993, s. 16. (4) EYVL L 206, 3.8.2002, s. 20. LIITE Muutetaan liitteet I ja II seuraavasti: 1) Korvataan liitteessä I oleva kolmansien maiden luettelo ryhmässä B seuraavasti: "Australia (AU), Bulgaria (BG), Valko-Venäjä (BY), Kypros (CY), Tsekki (CZ), Viro (EE), Kroatia (HR), Unkari (HU), Kirgisistan (1) (2) (KG), Liettua (LI), Latvia (LV), entinen Jugoslavian tasavalta Makedonia (3) (MK), Uusi-Seelanti (NZ), Puola (PL), Romania (RO), Venäjä (1) (RU), Slovakia (SK), Slovenia (SL), Ukraina (UA), Jugoslavian liittotasavalta (YU)." 2) Muutetaan liitteessä II olevan E-terveystodistuksen III jaksossa "Terveystiedot" oleva j kohta seuraavasti: a) korvataan toisessa luetelmakohdassa ilmaisu "10 päivän" ilmaisulla "21 päivän"; b) korvataan kolmannessa luetelmakohdassa ilmaisu "10 päivän" ilmaisulla "21 päivän".